CELEX: 32018R0553
Language: lt
Date: 2018-04-03 00:00:00
Title: 2018 m. balandžio 3 d. Komisijos įgyvendinimo reglamentas (ES) 2018/553 dėl tam tikrų prekių klasifikavimo Kombinuotojoje nomenklatūroje

10.4.2018   
               
               
                  LT
               
               
                  Europos Sąjungos oficialusis leidinys
               
               
                  L 92/1
               
            KOMISIJOS ĮGYVENDINIMO REGLAMENTAS (ES) 2018/553
      2018 m. balandžio 3 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:
      
                  (1)
               
               
                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
               
            
                  (2)
               
               
                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
               
            
                  (3)
               
               
                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
               
            
                  (4)
               
               
                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
               
            
                  (5)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. balandžio 3 d.
         
            
               Komisijos vardu
            
            
               Pirmininko pavedimu
            
            Stephen QUEST
            
               Generalinis direktorius
            
            
               Mokesčių ir muitų sąjungos generalinis direktoratas
            
         
      
      
         (1)  OL L 269, 2013 10 10, p. 1.
      
      
         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
         PRIEDAS
         
                     Prekių aprašymas
                  
                  
                     Klasifikavimas
                     (KN kodas)
                  
                  
                     Motyvai
                  
               
                     (1)
                  
                  
                     (2)
                  
                  
                     (3)
                  
               
                     Gaminį sudaro du laikikliais sutvirtinti vamzdeliai, kurių bendras ilgis – apie 150 cm, o kiekvieno vamzdelio skersmuo – apie 0,8 cm. Vamzdeliai yra suvirinti ir pagaminti iš aliuminio lydinio.
                     Gaminys skirtas naudoti autotransporto priemonėse aušinimo skysčiui perduoti iš variklio į šilumokaitį po transporto priemonės prietaisų skydeliu.
                     Žiūrėti paveikslą (*1).
                  
                  
                     7608 20 20 
                  
                  
                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 7608 , 7608 20  ir 7608 20 20  atitinkančiais prekių aprašymais.
                     Gaminys nelaikytinas oro kondicionavimo įrenginių dalimi, kuriai priskirtinas KN kodas 8415 90 00 , kita mašinų, naudojamų medžiagoms apdoroti įvairiais, su temperatūros pokyčiu susijusiais, procesais, dalimi, kuriai priskirtinas KN kodas 8419 90 85 , nei autotransporto priemonių radiatorių dalimi, kuriai priskirtinas KN kodas 8708 91 99 , nes, remiantis objektyviomis gaminio savybėmis, jis nėra atpažįstamas kaip tinkamas naudoti vien tik arba daugiausia su tokiais dirbiniais (žr. XVI skyriaus 2 pastabos b punktą ir XVII skyriaus 3 pastabą).
                     Taigi gaminys laikytinas suvirintais aliuminio vamzdžiais ir vamzdeliais iš aliuminio lydinių ir jam priskirtinas KN kodas 7608 20 20 .
                  
               
            (*1)  Paveikslas pateikiamas tik dėl informacijos.